افغانستان اسلامی جمهوریتینینگ جمهور رئیسی محمد اشرف غنی، اوتگن کون کیچقرون خیبر پشتونخواه، کویته و” افغان خوفسیزلیگی” کنفرانسیده اشتراک قیلگن مملکتنینگ چیت ایلده حیات کیچیره دیگن سیاستچیلری بیلن دلگشا قصریده اوچرهشیب ملاقات قیلدی.
بیرینچیدن نشنل عوامی حزبینینگ رهبری عطااللهخان حیران و اسفندیار ولیخان ایکّی کونلیک کنفرانس همده بو کنفرانسنینگ ایریم کمیتهلریده بحث قیلیگن اوروش عاملی، اوروش عاملینی یوق قیلیش و تینچلیک تامین قیلینیشی توغریسیده بحث بولگن موردلر حقیده جمهور رئیسگه بیلگی بیردیلر.
اسفندیارخان ولی نینگ اورغولب ایتیشیچه، تینچلیک مذاکره افغانستانلیکلرنینگ رهبرلیگیده اوتکزیلیشی لازم. او، جمهور رئیس غنی نینگ بو توغریده آلیب بارگن فعالیتلری اوچون اونگه تشکرلیک قیلدی.
یوقاریده آتلری تیلگه آلینگن مهمانلرنی خوش کیلدینگیز دیگن جمهور رئیس غنی، اوروش چیگره بیلمهیدی، شونینگ اوچون هم تحمیل قیلینگن بو اوروش چیگره نینگ ایکّی تامانیده یشاووچی خلققه زیان ییتکزگن دیدی. عیاللر، بلاغتگه ییتمهگن گودکلر قوشیمه بویوکلر بو اوروش نینگ اصلی قربانی بولیب کیلگن دیدی او.
جمهور رئیسنینگ سوزلریگه کوره، جاری اوروش برقرارلیک، آسایشهلیک و ترقیات نینگ اصلی توسقی حسابلنهدی. شونینگ اوچون هم چیگره نینگ ایکّی تامانیدهگی خلق هم بو اوروشگه پایان بیریشلری کیرهک. سونگگی وقتلرده رسمی اسلام آباد سفریگه اشاره قیلگن جمهور رئیس غنی، پاکستانلیک رسمیلرگه بو مملکتنی قشاقلیک، انرژی آزلیگی و باشقه قیینچلیکلریگه پایان بیریشنینگ بیرینچی یولی افغانستان بیلن صادق همکار بولیش دییه اظهار قیلگن من دیدی.
جمهور رئیس غنی، چیگره نریاغیده حیات کیچیرووچی یازووچی و شاعر پشتونلرنینگ اثری چاپ قیلینیب افغانستان خلقی اختیاریگه قوییلهدی دیگن. بیزنینگ ایناغه چیلیک قوینیمیز دایم آچیق دیگن جناب غنی، موجود معمالر ییچیلیشی اوچون بیرـ بیراوگه قول بیریش بیلن همه میز اوچون بیرینچی اورینده بولگن تینچلیکنی تامین قیلیشیمیز ضرور دیگن.#
pes_Arab azb_Arab azb_Arab azb_Arab azb_Arab azb_Arab